ΓΡΑΠΤΗ ΕΡΩΤΗΣΗ P-2984/01

υποβολή: Carlos Coelho (PPE-DE) προς την Επιτροπή

(22 Οκτωβρίου 2001)

Θέμα: Πρόγραμμα LIFE Δίκτυο Natura 2000 στη Χερσόνησο Setbal/Sado (Πορτογαλία)

Η Ένωση Παραγωγών Δασικών Προϊόντων του Setbo (AFLOPS) εγκαινίασε στις 5.10.98 ένα πρόγραμμα για τη διατήρηση διαφόρων φυσικών περιοχών κοινοτικού ενδιαφέροντος, το οποίο προτάθηκε από το Πορτογαλικό Κράτος στο πλαίσιο της οδηγίας για τους οικότοπους. Οι εν λόγω περιοχές ανήκουν στη διοικητική περιφέρεια του Setbo και πρόκειται για το μεγαλύτερο πορτογαλικό σχέδιο προστασίας της φύσης στο πλαίσιο του προγράμματος LIFE.

Εφόσον προβλεπόταν ότι η χρηματοδότηση του σχεδίου αυτού θα προέρχεται από το πρόγραμμα LIFE, εκδόθηκε απόφαση από την Επιτροπή στις 15.7.98 που ενέκρινε τη χορήγηση αυτής της ενίσχυσης. Κατά συνέπεια, καταρτίσθηκε η σύμβαση με τη ΓΔ ΧΙ σχετικά με τους όρους χρηματοδότησης του σχεδίου.

Σύμφωνα με τη σύμβαση πουπέγραψαν και τα δύο μέρη και στην οποία προβλέπεται η δυνατότητα ενδιάμεσης πληρωμής (εφόσονποβληθεί συνοπτικός κατάλογος των δαπανών και έκθεση των αντίστοιχων δραστηριοτήτων), κατατέθηκαν η σχετική αίτηση ενδιάμεσης πληρωμής καθώς και το σύνολο των απαιτούμενων εγγράφων στις 21 Φεβρουαρίου 2001.

Θα ήθελα να πληροφορηθώ τους λόγους για τους οποίους η πληρωμή της δεύτερης δόσης δεν πραγματοποιήθηκε στο σύνολό της και τους λόγους της καθυστέρησης ως προς τοπόλοιπο ποσό, καθυστέρηση που σύμφωνα με την AFLOPS, απειλεί τη δυνατότητα αντιμετώπισης των διαφόρωνποχρεώσεων που έχουν αναληφθεί στο πλαίσιο του σχεδίου.

Απάντηση της κας Wallstrm εξ ονόματος της Επιτροπής

(12 Νοεμβρίου 2001)

Η ένωση Aflops είναι όντως δικαιούχος ενίσχυσης για ένα εκτελούμενο έργο Life Nature, με τίτλο Rede Natura 2000 na Peninsula de Setbal/Sado (αριθ. B4.3200/98/499).

Το θέμα της ερώτησης του Αξιότιμου Μέλους αποτέλεσε ήδη αντικείμενο επιστολής του, με ημερομηνία 2 Οκτωβρίου 2001, στην οποία απάντησε η Επιτροπή, με σημείωμα της 12ης Οκτωβρίου 2001, όπου παρέσχε τις ακόλουθες πληροφορίες.

Κατεβλήθη πληρωμή 698 402,94 στην Aflops, στις 13 Αυγούστου 2001. Το ποσό αυτό αντιστοιχεί στο σύνολο των οφειλομένων από την Επιτροπή, βάσει της ενδιάμεσης πληρωμής.

Πράγματι, στην περίπτωση ενός έργου Life Nature, η ενδιάμεση πληρωμήπολογίζεται με τον ακόλουθο τρόπο (άρθρο 4 σημείο 4 των τυποποιημένων διοικητικών διατάξεων του Life Nature).

1. Το ποσό της ενδιάμεσης πληρωμής καθορίζεται με την εφαρμογή του ποσοστού στήριξης, που ορίζεται στην απόφαση της Επιτροπής, στις επιλέξιμες δαπάνες που δηλώνονται από τον δικαιούχο.

2. Εν πάση περιπτώσει, η ενδιάμεση πληρωμή ανέρχεται το πολύ σε 40 % του συνολικού ποσού της κοινοτικής συνεισφοράς, όπως αναγράφεται στην απόφαση της Επιτροπής (άρθρο 2 των τυποποιημένων διοικητικών διατάξεων).

Στην περίπτωση του έργου που αποτελεί το αντικείμενο της παρούσας ερώτησης, το ποσοστό στήριξης, που ορίζεται στην απόφαση της Επιτροπής, ανέρχεται σε 70 %.

Το σύνολο των επιλέξιμων δαπανών στο στάδιο της ενδιάμεσης έκθεσης είναι 200 024 597,97 πεσέτες, ήτοι 997 718,49. Άρα, η ενδιάμεση πληρωμή πρέπει να είναι λοιπόν 698 402,94 (70 % των 997 718, 49).

Επομένως, δεν χρειάζεται να καταβληθεί συμπληρωματική ενδιάμεση πληρωμή στον δικαιούχο Aflops. Φαίνεται ότι ο δικαιούχος νόμισε ότι εδικαιούτο καταβολή του 40 % της κοινοτικής συνεισφοράς, ενώ το ποσοστό αυτό αντιστοιχεί μόνον σε ανώτατο ύψος.